open-index/open-wikipedia-markdown huggingface dataset:
Aino Trosell

**Aino Trosell** (s. 22. toukokuuta 1949 Malung) on ruotsalainen kirjailija. Hänen esikoisromaaninsa *Socialsvängen* ilmestyi vuonna 1978. Yhteensä hän on julkaissut parikymmentä kirjaa. Trosell työskenteli kymmenen vuotta göteborgilaisella telakalla, ja hänen romaaninsa käsittelevät yleensä työväenluokkaisia ihmisiä.
## Teoksia

* *Socialsvängen* (1978)
* *Hjärtstocken* (1979)
* *Samnanger* (1983)
* *Facklorna* (1985)
* *Offshore* (1991)
* *Under Södra Korset* (1994)
* *I Vintergatan* (1997)
* *Ytspänning* (1999)
* *Isbränna och andra berättelser* (2000)
* *Om hjärtat ännu slår* (2000, suom. *Jos vielä sydän sykkii*)
* *Lita på Mary* (2000)
* *Se dem inte i ögonen* (2002, suom. *Älä katso heitä silmiin*)
* *En gränslös kärlekshistoria* (2005)
* *Tvångströjan* (2004)
* *Järngreppet* (2008)
* *Hjärtblad* (2010)
* *Krimineller* (2012)
* *En egen strand* (2013)
* *Min grav är din* (2014)
* *Varning för vilt* (2016)
* *Helmers vals* (2016)
* *Gränsmark* (2020)
* *Varvsslammer* (2021)

## Lähteet

## Aiheesta muualla
Acta Entomologica Fennica

**Acta Entomologica Fennica** oli tieteellinen aikakausjulkaisu, jota julkaisi Suomen Hyönteistieteellinen Seura vuosina 1947–1989.

Julkaisu käsitteli erityisesti hyönteistutkimusta Suomessa, mutta myös muualla. Kirjoituksia julkaistiin sekä englanniksi että suomeksi, ja sarjaan sisältyi 55 nidettä, jotka sisälsivät usein kuvitusta ja karttoja.

Lehti kuului monografiasarjaan ja oli suunnattu erityisesti tutkijoille ja asiantuntijoille, joita kiinnostivat hyönteislajit, niiden ekologia ja levinneisyys Pohjoismaissa. Vaikka julkaisu ei enää ilmesty, se on yhä saatavilla monissa yliopisto- ja kansalliskirjastoissa eri puolilla Eurooppaa, muun muassa Tanskassa, Puolassa, Alankomaissa ja Isossa-Britanniassa. Lisäksi lehdestä on olemassa verkkoversio.

## Lähteet
Maastojuoksun Suomen-mestaruuskilpailut 1987

**[[Maastojuoksun Suomen-mestaruuskilpailut]] 1987** käytiin 23. toukokuuta Kempeleessä Kempeleen urheilukeskuksessa. 

Miehissä Suomen mestaruuden 5 km matkalta voitti Harri Hänninen ja mestaruuden 15 km matkalta voitti viime vuoden tavoin Martti Vainio. Joukkueissa miehissä Suomen mestaruuden 5 km matkalta voitti Tampereen Urheilijat -38 ja mestaruuden 15 km matkalta voitti Viipurin Urheilijat. Naisissa Suomen mestaruuden 5 km matkalta voitti jälleen viime vuoden tavoin Tuija Jousimaa ja joukkueissa mestaruuden voitti Oulun Pyrintö. 

## Tulokset
Lähde: 

## Lähteet
Nora Helsinki

**Nora Helsinki** (s.1974) on suomalainen kuvataiteilija.

Nimimerkkiä käyttävä taiteilija on syntynyt Helsingissä, mutta asunut myös muun muassa Italiassa ja Itävallassa..

Nora Helsingin luomat taideteokset esittävät usein luontoa ja erityisesti eläimiä. Taiteilijan tunnistettava maalaustyyli on saanut vaikutteita mm. graffitikulttuurista.

Seinämaalauksia hän on maalannut ympäri Eurooppaa ja Meksikossa. Kotimaassa Nora Helsingin seinämaalauksia löytyy mm. Helsingin pääkirjastosta Pasilasta, THL:n kampukselta Helsingissä, Porvoon Pensselitehtaalta ja Tampereen Hiedanrannasta.

Uransa alkutaipaleella Nora Helsinki maalasi yhtyeille ja artisteille taustakankaita. 

Vuonna 2017 Nora Helsinki toimitti Radio Helsingissä *Asfalttiketut* -nimistä luonto-ohjelmaa yhdessä Luontoliiton järjestöpäällikkö Sami Säynevirran kanssa.

## Lähteet

## Aiheesta muualla
* Nora Helsinki - kotisivut 
* https://www.ts.fi/teemat/6406294 
* https://www.itavayla.fi/uutiset/empatiaa-helppojen-kohtaamisten-kautta--porvoon-pensselitehtaalla-toimii-vuoden-loppuun-saakka-nora-helsingin-taiteilijaresidenssi-6.2.73590.ca146fb29a 
* https://www.spraydaily.com/make-your-mark-at-orton-gallery/ 
* http://alastonkriitikko.blogspot.com/2014/10/julkaistua-563-564-565-566-567-568-569.html
Atte ja Nysä-Putte

**Atte ja Nysä-Putte** on Hannele Huovin kirjoittama lastenromaani vuodelta 1995, jonka on kuvittanut Jukka Lemmetty. Teos kuuluu Tammen Kirjava kukko -sarjaan ja on suunnattu erityisesti alakouluikäisille lukijoille.

## Tarina
Yhdeksänvuotias Atte elää epätavallista arkea. Äiti on usein poissa oopperalaulajan työnsä vuoksi ja isä uppoutuu taiteeseensa unohtaen poikansa tarpeet. Attea kiusataan koulussa, mutta hän saa lohtua mielikuvitusystävästään Nysä-Putte -nimisestä hahmosta, joka asuu hänen penaalissaan. Elämää värittävät myös kylpyhuoneeseen muuttava boakäärme Taavi ja huolehtiva naapuri Meeri. Tilanne kärjistyy, kun kiusaaja Jussi varastaa penaalin ja asettaa Nysä-Puten vaaraan.

## Lähteet
Sini Paukkeri

**Sini Paukkeri** (s. 2001) on suomalainen ratakelaaja ja pyörätuolikoripalloilija.

Paukkeri on edustanut Suomea parayleisurheilun EM-kisoissa 2018 sijoittuen 5. sekä 100 metrin että 200 metrin matkoilla. Hän pelaa myös pyörätuolikoripalloa ja on Parasusien maajoukkuepelaaja.

Paukkeri saavutti pronssia parayleisurheilun nuorten MM-kilpailuissa sekä 100 metrin että 200 metrin ratakelauksen luokassa T51-54 vuonna 2019 Sveitsin Nottwilissa.

Paukkeri on valittu Paralympiakomitean Urheilijavaliokuntaan kaudeksi 2024–2026.

## Viitteet
Heidi Krogerus

**Heidi Krogerus** (s. 1984) on suomalainen kuvataiteilija, joka maalaa pääasiallisesti öljyväreillä. Krogeruksen teokset tutkivat luonnon ja ihmisen välistä suhdetta sekä luonnon kokemista ei-antroposentrisestä näkökulmasta. 

Taiteilija on asunut yhteensä yhdeksässä eri maassa, ja hänen tuotannossaan näkyy eri kulttuureiden vaikutus. Hänen tekniikkansa perusta on klassisessa maalausopissa, jota hän opiskeli taiteilijan yksityisoppilaana Intiassa. Krogerus valmistui palkituksi medianomiksi Lahden muotoiluinstituutista ja siirtyi päätoimiseksi kuvataiteilijaksi vuonna 2022. 

Hänen teoksiaan on yksityisissä kokoelmissa Suomessa, Brasiliassa ja Itävallassa  Hän on perustanut Gallerie Krogerin.

Hän asuu ja työskentelee Porvoossa. 

Hän myös tekee tekstiilitöitä ja kirjoittaa porvoolaisessa Sivupiiri-ryhmässä.

## Näyttelyitä

* 2025, 7.1.-6.4, Sivellyt, Johanna-koti, Johannisbergintie 6, Porvoo
* 2025, 19.3-30.6, Contellations, Puistokatu 4:n kirjasto, Helsinki
* 2024, Romanssi, Kråkössä, Porvoo

## Lähteet

## Aiheesta muualla
* Heidi Krogeruksen kotisivu
Ulla Lempinen

**Ulla Lempinen** on suomalainen kirjallisuuden suomentaja. Lempiselle myönnettiin vuoden 2025 J. A. Hollon palkinto Merlin Sheldraken teoksen *Näkymätön valtakunta – Miten sienet muokkaavat maailmaamme, mieliämme ja tulevaisuuttamme* suomentamisesta.

## Lähteet
Stella Nyamekye

**Stella Nyamekye** (s. 18. syyskuuta 2005) on ghanalainen jalkapalloilija, pelipaikaltaan keskikenttäpelaaja. Hän on pituudetlaan 160-senttimetrinen ja on edustanut seuratasolla vuodesta 2025 NWSL-sarjassa pelaavaa NJ/NY Gothamia. Maajoukkuetasolla Nyamekye edustaa Ghanan naisten A-maajoukkuetta. Hän on edustanut myös Ghanan alle 20-vuotiaiden naisten maajoukkuetta.

## Lähteet
Khyah Harper

**Khyah Harper** (s. 15. elokuuta 2002 Lino Lakes, Minnesota) on yhdysvaltalainen jalkapalloilija, joka pelaa hyökkääjän pelipaikalla. Hän on oikeajalkainen ja pituudeltaan 165-senttimetrinen. Hän edustaa NWSL-sarjassa pelaavaa Gothamia.

Harper liittyi tammikuussa 2025 Gothamiin vuoden mittaisella sopimuksella. Joukkue voitti liigamestaruuden kaudella 2025. Harper pelasi kaudella 12 ottelua ja teki yhden maalin.

## Lähteet

## Aiheesta muualla
Eurolaul 2003

**Eurolaul 2003** oli Virossa järjestetty laulukilpailu, jossa valittiin Viron edustaja Eurovision laulukilpailuun 2003. Kilpailuun lähetettiin 100 ehdotusta, joista kymmenen valittiin mukaan kilpailuun.

Kilpailu pidettiin 8. helmikuuta ERR:n studiossa Tallinnassa. Voittajan valitsi kahdeksanhenkinen kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Anders Berglund (Ruotsi), Sergio (Belgia), Darja Švajger (Slovenia), Manfred Witt (Saksa), Moshe Datz (Israel), Renārs Kaupers (Latvia), Michael Ball (Iso-Britannia) ja Bo Halldórsson (Islanti). Kilpailun voitti yhtye Claire's Birthday kappaleella "Eighties Coming Back". Kansainvälistä Eurovision laulukilpailua varten yhtyeen nimeksi vaihdettiin Ruffus.

Lähetyksessä järjestettiin myös tulokseen vaikuttamaton puhelinäänestys, jonka voitti Vanilla Ninja kappaleella "Club Kung-Fu".

## Tulos

## Lähteet
*
*http://natfinals.50webs.com/90s_00s/Estonia2003.html

### Viitteet

## Aiheesta muualla
*Koko karsintafinaali ERR:n sivuilla
Jauranen

**Jauranen** on ylänköjärvi Kuusamossa Pohjois-Pohjanmaalla. Koillismaalla eli Pohjois-Pohjanmaan koillisosassa sijaitsevan Jaurasen pinta-ala on noin 2,5 neliökilometriä. Etäisyys Oulusta on 202 kilometriä itäkoilliseen ja Kuusamon kuntakeskuksesta noin 21 kilometriä luoteeseen.

## Maantiede
Jaurasen niemiä ovat itärannan Kangerniemi, jonka pohjoispuolella sijaitsee Lammasniemi ja eteläpuolella Kangerlahti. Kangerniemen lounaispuolella sijaitsee Haapananiemi. Jaurasen luoteisosan muodostaa Taivallahti. Noin kuudesosa Jaurasesta on vähintään kuusi metriä syvä. Alue sijaitsee yhtenäisenä vyöhykkeenä järven keskivaiheilla ja sen sisällä on järven syvin piste, noin neljätoista metriä.

Jaurasen saariluku on yksi. Saaren nimi on Jaurasensaari ja sen pinta-ala on noin neljänneshehtaarin. Se sijaitsee etelärannan lähellä. Jaurasen rantamailla on maatiloja ja pientaloja.

Jauraseen virtaa Kangerjoki kaakosta Kangerjärven pohjoisosan Sikualammelta (284,1 metriä merenpinnan yläpuolella). Jaurasen koillispuoliselta Kuontijärveltä (284,1 metriä mpy) on salmiyhteys. Jaurasen luusua sijaitsee järven eteläisimmässä kolkassa, josta alkaa etelään Naatikkalampeen (280,8 metriä mpy) virtaava Askinjoki. Jaurasen ja Naatikkalammen välinen etäisyys on alle kilometrin.

Jaurasen vesitilavuus on 9&nbsp;381&nbsp;000 kuutiometriä.

Jauranen (73.052.1.001) kuuluu Jaurasen alueeseen (73.052), joka on kolmannen jakovaiheen vesistö Koutajoen vesistössä (73). Toinen jakovaihe on Naatikkajoen valuma-alue (73.05). Jauranen on toiseksi laajin Jaurasen alueen 21:stä vähintään hehtaarin laajuisesta järvestä. Laajin on lähes kuuden neliökilometrin Kuontijärvi, jonka vesitilavuus on kuitenkin vain hieman Jaurasta suurempi.

## Lähteet
ArcticRail

**ArcticRail Oy** on suomalainen rautatieliikennöitsijä. Yritys perustettiin vuonna 2023 ja aloitti tavarajunien liikennöinnin syyskuussa 2025.

## Liiketoiminta
ArcticRailin tavoite on siirtää tavarakuljetuksia tieliikenteestä rautateille. Yhtiö aikoo ennemminkin täydentää Suomen tavarajunaliikennettä kuin kilpailla muiden toimijoiden kanssa. Yhtiö aloitti yhdellä veturilla, mutta tavoittelee nopeaa kasvua.

ArcticRail liikennöi vuonna 2026 raakapuujunia reitillä Alavus–Haapamäki–Kouvola–Kuusankoski–Kouvola–Riihimäki–Haapamäki–Alavus. Alavudella sekä Haapamäellä lastataan raakapuuta jota kuljetetaan Kuusankoskelle.

## Kalusto
ArcticRail aloitti liikennöinnin vuonna 1991 valmistuneella Dr16-dieselveturilla, jonka se hankki VR:n käytöstä poistetun kaluston huutokaupasta vuonna 2024. Yhtiö on ostanut myös omia vaunuja liikenteeseen.

ArcticRail on ostanut myös toisen Dr16-dieselveturin ja Dr35 (Move 66) -dieselveturin, joka on tarkoitettu vaihtotöihin.

Dr16-veturien yksikkönumerot ovat 2811 ja 2813. Molemmat veturit on valmistettu vuonna 1991. Veturit kunnostetaan ja maalataan Hyvinkään Konepajalla. 

Vaunustoon kuuluu ainakin Kbps- ja Ob tavaravaunuja ArcticRaililla on myös A 16 vaunu. Vaunu toimii miehistövaununa.  

## Lähteet

## Aiheesta muualla
* Yhtiön kotisivut
Eurolaul 2001

**Eurolaul 2001** oli Virossa järjestetty laulukilpailu, jossa valittiin Viron edustaja Eurovision laulukilpailuun 2001. Kilpailuun lähetettiin 80 ehdotusta, joista kahdeksan valittiin kilpailuun.

Kilpailu pidettiin 3. helmikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet kaavalla 12-10-8-7-6-5-4-3. Raadin muodostivat Anders Berglund (Ruotsi), Manfred Witt (Saksa), Moshe Datz (Israel), Linda Martin (Irlanti), Marlain (Kypros), Michael Leggo (Iso-Britannia), Jørgen Olsen (Tanska) ja Bo Halldórsson (Islanti). Kilpailun voittivat Tanel Padar, Dave Benton & 2XL kappaleella "Everybody". Kappale voitti myös kansainvälisen Eurovision laulukilpailun.

## Tulos

## Lähteet
*
*http://natfinals.50webs.com/90s_00s/Estonia2001.html

### Viitteet

## Aiheesta muualla
*Koko karsintafinaali ERR:n sivuilla
OMV Petrom

**OMV Petrom** on romanialainen energiakonserni ja Bukarestin pörssissä noteerattu osakeyhtiö. Nykyinen yritys sai alkunsa vuonna 1997 SN Petrom -nimisenä valtionyhtiönä. Vuoden 2004 lopulla yhtiö yksityistettiin ja itävaltalaisesta OMV-konsernista (OMV A.G.) tuli enemmistöomistaja. Yhdysvaltalainen talousjulkaisu Forbes listasi OMV-konsernin (itävaltalainen emoyhtiö) maailman suurimpien pörssiyritysten Global 2000 -listallaan (2024) sijalle 474. OMV Petrom on puolestaan Romanian suurimpia osakeyhtiöitä, jonka paino Bukarestin pörssin keskeisessä BET-osakeindeksissä oli  runsas 19 prosenttia (huhtikuussa 2025).

OMV Petrom on Kaakkois-Euroopan suurin energian integroiva tuottaja. Yritys etsii ja tuottaa maakaasua ja -öljyä maalta ja mereltä, sekä jalostaa petrokemian tuotteita omassa Petrobrazin öljynjalostamossaan Prahovan piirikunnan Ploieștissa. Erityisen merkittävä on Mustanmeren syvänmeren maakaasuhanke (Neptun Deep -maakaasuhanke), jolla yhtiö pyrkii tuplaamaan Romanian maakaasutuotannon vuosina 2027–2030 ja paljolti irtautumaan tarpeesta käyttää venäläistä maakaasua. Yhtiö myy maakaasua ja tuottaa sähköenergiaa Prahovan piirikunnan Brazin kunnan voimalaitoksessa, joka tuotti 4,9 TWh eli noin 10 prosenttia Romanian sähköstä (2024). Yhtiö etsii maaöljyä ja -kaasua myös Bulgarian edustan merialueelta (Han Asparuh). 

OMV Petrom myy liikennepolttoaineita 780 omalla Petrom ja OMV-brändien asemallaan Romanian (400 toimipistettä) lisäksi Moldovassa, Bulgariassa ja Serbiassa. Yhtiö on yhteistyökumppanien kanssa rakentanut myös sähköauton latausasemia ja pyrkii vuoteen 2030 mennessä johtavaksi liikenteen vaihtoehtoisten energialähteiden tarjoajaksi maantieteellisellä toimialueellaan. Yhtiö on rakentamassa kestävämmän lentopolttoaineen (SAF) ja uusiutuvan dieselin (HVO) valmistusyksikköjä öljynjalostamolleen 2028 mennessä näiden polttoaineiden tarjoamiseksi kaakkoisessa Euroopassa. Samanaikaisesti oman maakaasutuotannon lisäämispyrkimysten kanssa yhtiö on panostanut aurinko- ja tuulivoimalahankkeisiin.  

Vuoden 2024 nettotulon energiakonserni ilmoitti olleen 4,2 miljardia Romanian leuta. Yrityksen merkitys valtion taloudelle on suuri: OMV Petrom raportoi maksaneensa vuonna 2024 suoraan (verot, osingot) tai välillisten vaikutusten kautta Romanian valtiolle noin 16,1 miljardia leuta.  

## Lähteet

## Aiheesta muualla
Eurolaul 2000

**Eurolaul 2000** oli Virossa järjestetty laulukilpailu, jossa valittiin Viron edustaja Eurovision laulukilpailuun 2000. Kilpailuun lähetettiin 41 ehdotusta, joista kymmenen valittiin kilpailuun.

Kilpailu pidettiin 5. helmikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Jernej Vene (Slovenia), Noel Kelehan (Irlanti), Corinne Hermes (Ranska), Manfred Witt (Saksa), Anders Berglund (Ruotsi), Andre Vermeulen (Belgia), Jorge de Carmo (Portugali), Michael Ball (Iso-Britannia), Bo Halldorsson (Islanti) ja Moshe Datz (Israel). Kilpailun voitti Ines kappaleella "Once in a Lifetime".

Lähetyksessä järjestettiin myös tulokseen vaikuttamaton puhelinäänestys, jonka "Once in a Lifetime" myös voitti.

## Tulos

## Lähteet
*
*http://natfinals.50webs.com/90s_00s/Estonia2000.html

### Viitteet

## Aiheesta muualla
*Koko karsintafinaali ERR:n sivuilla
Loppurepeytyminen

**Loppurepeytyminen** on kosmologinen skenaario, jossa maailmankaikkeuden laajeneminen jatkaa kiihtymistään, mutta se tapahtuu yhä pienemmässä mittakaavassa. Tähdet ja planeetat alkavat ajautua erilleen, ja maailmankaikkeuden lopuksi hajoavat atomit.

Repeytymisen aiheuttaisi pimeä energia, joka venyttää maailmankaikkeutta ja saa avaruuden laajenemaan kaiken aineen sisällä. Tämä on laskelmien mukaan mahdollista, jos tilanyhtälön arvo *w* on pienempi kuin −1.

## Lähteet
Eurolaul 2002

**Eurolaul 2002** oli Virossa järjestetty laulukilpailu, jossa valittiin Viron edustaja Eurovision laulukilpailuun 2002. Kilpailuun lähetettiin 90 ehdotusta, joista kymmenen valittiin mukaan.

Kilpailu pidettiin 26. tammikuuta Linnahallissa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Nicki French (Iso-Britannia), L-G Alsenius (Ruotsi), Nuša Derenda (Slovenia), Louis Walsh (Irlanti), Bo Halldórsson (Islanti), Manfred Witt (Saksa), Marlain (Kypros) ja Moshe Datz (Israel). Kilpailun voitti Sahlene kappaleella "Runaway".

## Tulos

## Lähteet
*
*http://natfinals.50webs.com/90s_00s/Estonia2002.html

### Viitteet

## Aiheesta muualla
*Koko karsintafinaali ERR:n sivuilla
Kaiho Aunesneva

**Kaiho Ensio Aunesneva** (s. 8. toukokuuta 1951 Sääminki) on suomalainen näyttelijä ja laulaja.

## Ura
Kaiho Aunesneva syntyi lajittelija Lahja Mutikaisen ja sahaaja Väinö Aunesnevan perheeseen. Hän aloitti uransa iltanäyttelijänä Savonlinnan kaupunginteatterissa 1979–1981 ja jatkoi kiinnitettynä näyttelijänä samassa teatterissa 1981–1983. Vuosina 1983–1985 Aunesneva näytteli Kotkan kaupunginteatterissa ja 1985–1989 Porin Teatterissa. Vuonna 1989 hän aloitti 12-vuotiseksi venyneen kautensa Seinäjoen kaupunginteatterissa. Aunesneva on määritellyt Seinäjoen kaupunginteatterin varsinaiseksi teatterikoulukseen. Seinäjoelta hän siirtyi Tampereen lavoille ja jäi eläkkeelle 2014.

Aunesneva on näytellyt noin 125 roolia mukaan lukien Rikhard III, Nalle Puh ja Lemminkäinen (*Kalevala*). Tampereella Aunesneva on näytellyt muun muassa Sir Percival Blakeneyn roolin (*Punainen neilikka*, 2001). Kesäteatterissa Aunesneva on näytellyt muun muassa draamassa *[[Niskavuoren nuori emäntä]]*.

## Lähteet
*
*

### Viitteet
Eurolaul 1999

**Eurolaul 1999** oli Virossa järjestetty laulukilpailu, jossa valittiin Viron edustaja Eurovision laulukilpailuun 1999. Kilpailuun lähetettiin 52 ehdotusta, joista kymmenen valittiin kilpailuun.

Kilpailu pidettiin 30. tammikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Anders Berglund (Ruotsi), Raimonds Pauls (Latvia), Andrej Karoli (Slovenia), Björgvin Halldórsson (islanti), Manfred Witt (Saksa), Camila Raznovich (Italia), Noel Kelehan (Irlanti), Katrina Leskanich (Iso-Britannia), Nana Mouskouri (Kreikka) ja Kobi Oshrat (Israel). Kilpailun voittivat Evelin Samuel & Camille kappaleella "Diamond of Night".

Lähetyksessä järjestettiin myös tulokseen vaikuttamaton puhelinäänestys, jonka voittivat Joel De Luna, Mati Kõrts, Jassi Zahharov & Mait Trink kappaleella "Opera on Fire".

## Tulos

## Lähteet
*
*
*http://natfinals.50webs.com/90s_00s/Estonia1999.html

### Viitteet

## Aiheesta muualla
*Koko karsintafinaali ERR:n sivuilla
Diane-luokka (sukellusvene, 1926)

**Diane-luokka** oli Ranskan merivoimien yhdeksän sukellusveneen muodostama alusluokka toisessa maailmansodassa.

## Alukset
Aluksista kaksi tilattiin vuoden 1926 laivasto-ohjelmassa ja kolme vuoden 1927 laivasto-ohjelmassa. Loput neljä tilattiin pareittain kahdessa seuraavassa laivasto-ohjelmassa.

## Lähteet
*
*
*

### Viitteet
Here Be Dragons

**Here Be Dragons** on Avantasia-musiikkiprojektin kymmenes studioalbumi, joka julkaistiin 28. helmikuuta 2025. 

## Kappaleet

## Arvostelut
* Soundi: 

## Lähteet

## Aiheesta muualla
* 
*
Santeri Pasi

**Santeri Pasi** (s. 31. heinäkuuta 2003) on suomalainen pesäpalloilija. Pasi edustaa Superpesiksessä pelaavia Imatran Pallo-Veikkoja. Hän on edustanut Superpesiksessä myös kasvattajaseuraansa Kouvolan Pallonlyöjiä. Pasi saavutti SM-pronssin kaudella 2024. Hän pelaa ulkokentällä polttolinjassa. Pasi on pelannut viisi Superpesiksen runkosarjan ottelua. Näissä otteluissa hän on lyönyt yhden tavallisen juoksun, tuonut yhden juoksun ja kerännyt 13 kärkilyöntipistettä. Uran tilastot päivitetty kauden 2024 jälkeen.

## Lähteet
Lisa Ajax

**Lisa Ajax** (s. 13. elokuuta 1998) on ruotsalainen laulaja. Hän voitti vuoden 2014 *[[Idol (Ruotsi)|Idol]]*-kilpailun historian nuorimpana voittajana. Lisäksi hän on kilpaillut Melodifestivalen-laulukilpailussa vuosina 2016, 2017, 2019, 2022 ja 2024.

## Lähteet

## Aiheesta muualla
Irina Vlah

**Irina Vlah** (s. 26. helmikuuta 1974) on moldovalainen poliitikko, joka on toiminut Gagauzian kuvernöörinä ja edustajana Moldovan parlamentissa.

## Tausta ja yksityiselämä
Vlah syntyi Comratissa vuonna 1974. Hän opiskeli oikeustiedettä Comratin valtionyliopistossa, josta hän valmistui vuonna 1996. Vuonna 2008 hän väitteli tohtoriksi oikeustieteestä aiheenaan Moldovan perustuslaki.

Valmistuttuaan Vlah työskenteli aluksi veroviraston tarkastajana kunnes hän siirtyi Gagauzian toimeenpanevan komitean lakitiimiin.

Vlah on aikaisemmin ollut naimisissa ja hänellä on yksi lapsi.

## Poliittinen ura
Vuonna 2005 Vlah valittiin Moldovan parlamenttiin ja hän uusi paikkansa viisi kertaa. Parlamentissa Vlah kuului aluksi kommunistien ryhmään, mutta oli vuosina 2004–2015 sitoutumaton. Jätettyään kommunistisen puolueen parlamenttiryhmän Vlah ilmoitti aikovansa asettua ehdolle Gagauzian kuvernöörinvaaleissa ja jätti paikkansa parlamentissa. Hän voitti vaalit saatuaan 51 % äänistä jo ensimmäisellä kierroksella. Virkaanastujaiset pidettiin 15. huhtikuuta ja paikalla olivat mm. presidentti Nicolae Timofti ja pääministeri Chiril Gaburici. Virkansa puolesta Vlah kuului myös Moldovan hallitukseen.

Vuoden 2019 kuvernöörinvaaleissa Vlah uusi paikkansa ennätyksellisellä 91 % äänisaaliilla. Hänen merkittävin vastaehdokkaansa tuolloin oli Serghei Cimpoeș, joka sai vain hieman yli 7 % äänistä. Vuonna 2023 häne ei enää voinut asettua ehdolle vaaleissa. Hänen seuraajakseen nousi Evghenia Guțul. Vlah ei osallitunut seuraajansa virkaanastujaisiin.

Vlah oli sitoutumattomana ehdokkaana vuoden 2024 presidentinvaaleissa, mutta karsiutui pois jo ensimmäisellä kierroksella saatuaan hieman yli 5 % äänistä. Kampanjoidessaan Vlah piti luvattoman vaalitilaisuuden Naslavcean kylässä aivan Ukrainan rajan tuntumassa alueella, joka oli suljettu. Vlah joutui omien sanojensa mukaan rajavartijoiden ahdistelemaksi, mutta Moldovan poliisi kieltäytyi aloittamasta tutkintaa aiheen tiimoilta, koska Vlah liikkui selkeästi kielletyllä alueella ilman lupaa. Lisäksi poliisi huomautti, että Vlah oli yrittänyt pelotella rajavartijoita julkaisemalla näiden kuvia internetissä.

Moldovan EU-jäsenhakemusta käsittelevässä kansanäänestyksessä Vlah kampanjoi EU-jäsenyyttä vastaan. 

Presidentinvaalien jälkeen Vlah perusti uuden puolueen nimeltä Moldovan sydän.

Syyskuussa 2025 Puola, Viro ja Latvia määräsivät Vlahille maahantulokiellon Puolaan viideksi vuodeksi ja Latviaan toistaiseksi. Puolan ulkoministeriö ilmoitti syyksi sen, että Vlah on avustanut Venäjää vaikuttamaan vuoden 2025 parlamenttivaaleihin. Aiemmin myös Kanada ja Liettua ovat määränneet Vlahin maahantulokieltoon. 

## Kunnianosoituksia

*  Kunniaritarikunnan ritari (Moldova, 2019)
*  Dostluq-ritarikunnan ritari (Azerbaidžan, 2019)

## Lähteet
Eurolaul 1998

**Eurolaul 1998** oli Virossa järjestetty laulukilpailu, jossa valittiin Viron edustaja Eurovision laulukilpailuun 1998. Kilpailuun lähetettiin 51 ehdotusta, joista kymmenen valittiin kilpailuun.

Kilpailu pidettiin 24. tammikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Jordi Catala (Espanja), Seamus Crimmins (Irlanti), Mate Victor (Unkari), Hans Barksjö (Ruotsi), Birte Krohn (Saksa), Kato Hansen (Norja), Erkki Pohjanheimo (Suomi), Jos Moons (Belgia), Tanya Peck (Iso-Britannia), Jacques Donzel (Sveitsi) ja Erman Munis (Turkki). Kilpailun voitti Koit Toome kappaleella "Mere lapsed".

Lähetyksessä järjestettiin myös tulokseen vaikuttamaton puhelinäänestys, jonka Koit Toome myös voitti.

## Tulos

## Lähteet
*
*
*http://natfinals.50webs.com/90s_00s/Estonia1998.html

### Viitteet

## Aiheesta muualla
*Koko karsintafinaali ERR:n sivuilla
Marius Määttänen

**Marius Määttänen** (s. 7. toukokuuta 2007 Norja) on norjansuomalainen jääkiekkoilija, joka edustaa maajoukkuetasolla Norjaa ja seuratasolla Norjan pääsarjassa pelaavaa Vålerengan joukkuetta. Määttänen edusti Norjaa alle 18-vuotiaiden maailmanmestaruuskilpailuissa vuosina 2024 ja 2025 ja alle 20-vuotiaiden maailmanmestaruuskilpailuissa 1. divisioonan A-lohkossa vuonna 2025 ja 2026.

## Lähteet
Venla Roine

**Venla Roine** (s. 25. kesäkuuta 2006) on suomalainen jalkapalloilija, pelipaikaltaan maalivahti. Hän edustaa Kansallisessa liigassa Helsingin Palloseuraa.

Roine pelasi juniorina Kaarinan Nappuloissa ja vuodesta 2018 alkaen Turun Palloseurassa. Hän pelasi TPS:n edustusjoukkueessa Naisten Ykkösessä kaksi ottelua kaudella 2022. Kaudella 2023 TPS oli Kansallisessa liigassa, jossa Roine pelasi neljä ottelua. Kaudella 2024 Roine oli Ykköseen pudonneen TPS:n ykkösmaalivahti ja pelasi 21 sarjaottelua. Kaudeksi 2025 hän siirtyi liigajoukkue Helsingin Palloseuraan.

Roine on pelannut Suomen alle 16-, alle 17-, alle 18- ja alle 19-vuotiaiden maajoukkueissa.

## Lähteet
Onkamaa

**Onkamaa** on kylä Haminan Vehkalahdella. Se sijaitsee Haminan, Miehikkälän ja Virolahden rajalla. Kylän postinumeroalueen väkiluku oli 90&nbsp;henkeä vuonna 2023.

Onkamaan kyläasutus muodostui 1500-luvulla Onkamaanjärven ympärille. Kylässä oli 12 taloa vuonna 1570, mutta pitkän vihan aikana talojen määrä puolittui vuoteen 1596 tultaessa. Kylä kuului hallinnollisesti Virolahteen, mutta kirkollisesti Vehkalahteen. Joki mahdollisti matkaamisen Virolahdelle, jossa kyläläiset hoitivat verot ja oikeudelliset asiat. Kirkolliset asiat hoidettiin metsätietä pitkin. Nykyisin osa Vehkalahden Marian kirkolle johtavasta kirkkopolusta kuuluu Luonnonperintösäätiön omistamaan 15 hehtaarin suuruiseen luonnonsuojelualueeseen nimeltä Lehtoranta. Onkamaan säilynyt rakennuskanta on vanhimmillaan peräisin 1800-luvulta.

Kansakoulun perustamisesta vuonna 1901 vastasivat isäntä Antti Lahti yhdessä poikansa Anton Lahtelan ja Onkamaan Kattilakoskella sijainneen sahan omistaneen tehtailija K. Mäkelän kanssa. Samana vuonna perustettiin Onkamaan raittiusyhdistys. Koulu lopetti toimintansa vuonna 1971. Sittemmin se myytiin Onkamaan Toverit -urheiluseuran käyttöön 1980-luvulla. Kalle Mäkelän vuonna 1892 perustama Kattilankosken saha tuhoutui tulipalossa vuonna 1901, siitä on jäljellä kiviperustukset.

Onkamaan Toverit -urheiluseura perustettiin vuonna 1903. Venäjän hyökättyä Ukrainaan seuran johtokunta uudelleennimesi seuran Onkamaan Urheiluseuraksi vuonna 2025. Seura tunnetaan hiihtäjistään, joihin lukeutuu muun muassa olympiavoittaja Sulo Nurmela. Kylän urheiluhistoriaa juhlistamaan on pystytetty mestarihiihtäjien muistokivi.

## Lähteet
*
* 
### Viitteet
Anita Lindblom

**Anita Lindblom** (14. joulukuuta 1937 Gävle – 6. syyskuuta 2020 Ranska) oli ruotsalainen laulaja ja näyttelijä. Hän oli maansa suosituimpia iskelmätähtiä 1960-luvulla. Lindblom kouluttautui alun perin balettitanssijaksi, mutta herätettyään huomiota revyyartistina hän sai kevyitä rooleja muun muassa Ragnar Friskin ohjaamissa elokuvissa 1950-luvun lopulla. Läpimurtonsa hän teki kappaleella ”Sånt är livet” ja saavutti suosiota myös Saksassa.

Lindblom oli vuosina 1966–1970 naimisissa nyrkkeilijä Bo Högbergin kanssa. Avioliitto aiheutti paljon otsikoita juorulehdistössä, ja vuonna 1969 he muuttivat Ranskaan pakoon maksamattomia veroja. Pari erosi seuraavana vuonna, mutta Lindblom jäi asumaan Ranskaan, missä hän levytti omia versioitaan Édith Piafin kappaleista. Hän teki vielä joitakin elokuvarooleja, muun muassa yhden pääosista *[[Eräs rakkaustarina|Eräässä rakkaustarinassa]]*. Lindblom vetäytyi kokonaan julkisuudesta 1980-luvun alussa.
## Lähteet

## Aiheesta muualla
Lappajärven Veikot (naisten pesäpallo)

**Lappajärven Veikot** (LaVe), tunnettu myös nimellä **Lavettaret**, on lappajärveläisen samannimisen urheiluseuran naisten pesäpallojoukkue, jonka edustusjoukkue pelaa Ykköspesiksessä.

## Historia
Lappajärven Veikkojen naisten toiminta alkoi 80-luvulla. Tuolloin joukkue pelasi Maakuntasarjassa. Lavettaret pääsivät ensimmäistä kertaa Suomensarjaan vuonna 1990, viettäen siellä kaksi kautta. Lavettarien toiminta jatkui 90-luvun ja 2000-luvun aaltoilevasti, toiminnan katketen kokonaan useampaan kertaan.

Marraskuussa 2012 Lavettarille myönnettiin paikka Ykköspesiksestä kaudeksi 2013. Sarjapaikan myöntämisen taustalla oli Vimpelin Vedon Suomensarjan joukkueen kanssa kasvanut yhteistö. Vedon joukkue oli kaudella 2012 sijoittunut toiseksi Suomensarjassa ja ansainnut paikan Ykköspesiksestä. Yhteistyön myötä Vedon edustujoukkue siirrettiin Lavettarien alle ja Veto luopui Suomensarjan paikastaan.

Kauden 2016 päätteeksi joukkue nousi ensimmäistä kertaa Superpesikseen voitettuaan nousukarsinnassa Mynämäen Vesan. Ensimmäisellä Superpesis-kaudellaan Lavettaret sijoittuivat sarjassa viimeiseksi, välttäen kuitenkin putoamisen sarjan laajentumisen takia. Toisella Superpesis kaudellaan joukkue nappasi ensimmäisen kolmen pisteen voiton Superpesiksessä 17. kesäkuuta 2018 voitolla Rauman Ferasta. Joukkue putosi kauden 2019 päätteeksi Ykköspesikseen hävittyään sarjakarsinnat Siilinjärven Pesikselle.

Lavettaret jatkoivat seuraavalla kaudella Ykköspesiksessä. Joukkue voitti oman lohkonsa kaudella 2022, mutta hävisi finaalissa Haminan Palloilijoille eikä noussut Superpesikseen.

## Pelaajat ja valmentajat

## Junioritoiminta

## Palkinnot ja huomionosoitukset
### Naisten Itä-Länsi-valinnat
* Tanja Tuomela (2018)

## Tilastot ja luettelot

* Pääsarjatason sijoitukset **vahvennuttuna**– Mestaruudet kultaisella– SM-hopeat harmaalla– SM-pronssit ruskealla
* Toiseksi korkeimman tason sijoitukset mustalla
* Kolmanneksi korkeimman tason sijoitukset punaisella
* Neljänneksi korkeimman tason sijoitukset sinisellä

### Maratontaulukko
Lappajärven Veikkojen pisteet Superpesiksen/SM-sarjan maratontaulukossa.

## Katso myös

* Lappajärven Veikot

## Lähteet

## Aiheesta muualla
*Seuran kotisivut
Mia Leche Löfgren

**Ebba Maria Lovisa ”Mia” Leche Löfgren** (aik. **von Friesen**; 10. lokakuuta 1878 Lund – 8. huhtikuuta 1966 Tukholma) oli ruotsalainen kirjailija, toimittaja ja pasifisti.

Leche syntyi Lundissa ja muutti lapsena Tukholmaan, kun hänen isänsä palkattiin eläintieteiden professoriksi Tukholman korkeakouluun. Leche kävi Anna Whitlockin johtamaa koulua, missä hänen opettajanaan toimi muun muassa Ellen Key. Hän meni 22-vuotiaana naimisiin Fredrik von Friesenin kanssa. Pari sai kaksi lasta ennen kuin erosi kahdeksan vuotta myöhemmin, kun Leche meni uusiin naimisiin asianajaja Eliel Löfgrenin kanssa, joka myöhemmin toimi oikeusministerinä ja ulkoministerinä. Hän menetti huoltajuuden aiemmasta avioliitosta syntyneisiin lapsiin, ja suhde poikaan palautui vasta tämän täysi-ikäistyttyä. Toinen lapsi, tytär, kuoli 11-vuotiaana ilman, että Leche sai koskaan tavata tätä uudelleen. Löfgrenin kanssa Leche sai yhden tyttären.

Leche alkoi 1900-luvun alussa kirjoittaa kirjallisuusarvosteluja konservatiiviseen *Vårt Land* -lehteen, mistä hän pian siirtyi naistenlehti *Iduniin*. Ensimmäisen maailmansodan aikana Leche kampanjoi aktiivisesti sotaa vastaan ja oli mukana perustamassa Naisten kansainvälistä rauhan ja vapauden liittoa, missä hän pitkään toimi. Leche myös tuomitsi 1930-luvulla Saksassa nousseen antisemitismin ja väkivallan ihannoinnin. Yhdessä Torgny Segerstedtin kanssa hän oli *[[Göteborgs Handels- och Sjöfarts-Tidning]]enissä* näkyvimpiä Natsi-Saksan vastustajia toisen maailmansodan aikana.

Leche julkaisi elämäkerran Ellen Keystä sekä useita muistelmia. Hän muutti vanhoilla päivillään Tukholmaan ja hänet on haudattu sinne.

## Lähteet

## Aiheesta muualla
Eliittikisat 1987

**[[Eliittikisat]]** järjestettiin vuonna 1987 ensimmäistä kertaa. Kyseessä oli uusi kilpailusarja, johon kuului kahdeksan kilpailua: Saarijärvellä, Lapinlahdella, Kokkolassa, Ylivieskassa, Lappeenrannassa, Varkaudessa, Savonlinnassa, Lohjalla ja Lahdessa. Kyseessä oli ranking-kilpailu, jossa jokaiselta urheilijalta laskettiin kolme parasta Eliittikisoissa tehtyä tulosta. Kymmenne parasta eliittiurheilijaa palkittiin voittajan saadessa 50 000 markkaa.

## Osakilpailut

### Saarijärvi

Saarijärven eliittikisat järjestettiin 20. kesäkuuta 1987.

**Miehet**

**Naiset**

### Lapinlahti

Lapinlahden eliittikisat järjestettiin 21. kesäkuuta 1987.

**Miehet**

**Naiset**

### Kokkola

Kokkolan eliittikisat järjestettiin 23. kesäkuuta 1987.

**Miehet**

**Naiset**

## Lähteet
Johanna Ridefelt

**Johanna Ridefelt** (s. 27. elokuuta 1996) on ruotsalainen suunnistaja. MM-kilpailuissa hänen paras saavutuksensa on pitkän matkan kymmenes sija Doksyn MM- kilpailuissa 2021. EM-kilpailuissa. Ridefelt saavutti pronssia viestissä Morin EM-kilpailuissa 2024. Henkilökohtaisilla matkoilla hänen paras saavutuksensa on pitkän matkan kuudes sija Rakveren EM-kilpailuissa 2022. Suunnistuksen maailmancupin kokonaiskilpailussa hän on parhaimmillaan sijoittunut kolmanneksitoista vuonna 2022. Nuorten MM-kilpailuissa hän saavutti vuonna 2015 kultaa viestissä ja hopeaa keskimatkalla ja vuonna 2016 pronssia keskimatkalla. Ridefelt edustaa seuratasolla OK Linne.

## Lähteet
Kangasmäki

**Kangasmäki** on muun muassa seuraavien suomalaisten henkilöiden sukunimi:

* Aki Kangasmäki (s. 1989), jääkiekkoilija
* Jorma Kangasmäki (s. 1952), jalkapallovalmentaja ja jalkapalloilija
* Kai-Pekka Kangasmäki (s. 1985), metallimuusikko
* Reino Kangasmäki (1916–2010), toimittaja ja painija
Karin Juel

**Karin Sofia Juel** (o.s. **Engdahl**; 26. toukokuuta 1900 Tukholma – 2. toukokuuta 1976 Tukholma) oli ruotsalainen laulaja ja näyttelijä. Hän tuli tunnetuksi erityisesti Martin Kochin kirjoittamien laulujen tulkitsijana. Juel kirjoitti myös joitakin kevyitä romaaneja.
## Lähteet

## Aiheesta muualla
Julia Dufvenius

**Elin Julia Dufvenius** (s. 8. lokakuuta 1975 Göteborg) on ruotsalainen näyttelijä.

Dufvenius kasvoi kommuunissa yksinhuoltajaäitinsä kanssa, joka toimi muun muassa Nationalteaternin tuottajana. Hän tutustui jo pienenä teatteripiireihin ja lukion jälkeen pääsi Göteborgin yliopiston teatterikorkeakouluun. Dufveniuksen läpimurto oli toinen pääosista *Glappet*-sarjassa vuonna 1997. Hän on sittemmin näytellyt muun muassa Dramatenissa.

## Rooleja
* *[[Den utvalde]]* (2005) – Amanda
* *[[Lasse Kreikassa]]* (2012) – Sabina
* *[[Modus (televisiosarja)|Modus]]* (2015) – Isabella Levin

## Lähteet

## Aiheesta muualla
2010: Avaruusodysseia

**2010:** **Avaruusodysseia** () on Arthur C. Clarken kirjoittaman ''2001 avaruusseikkailu'' -kirjan jatko-osa vuodelta 1982. Tarina jatkuu vuosia edellisen kirjan tapahtumien jälkeen, ja se pyrkii vastaamaan moniin kysymyksiin, jotka jäivät avoimiksi edellisessä kirjassa.

Kirja käsittelee teknologian ja tekoälyn merkitystä, erityisesti HAL 9000:n roolia ja sen uudelleenarviointia. Kirja tarkastelee ihmiskunnan asemaa maailmankaikkeudessa ja siihen liittyviä evoluution mahdollisuuksia. Taustalla korostuu kansainvälinen yhteistyö, kun Yhdysvallat ja Neuvostoliitto tekevät yhteistyötä Jupiteriin suuntautuvassa tutkimusmatkassa.

## Tarina
Vuonna 2010 Yhdysvallat ja Neuvostoliitto lähettävät yhteisen miehitetyn tehtävän Jupiteriin tutkimaan hylättyä Discovery-alusta ja sen HAL 9000 -tekoälyä. Mukana on tohtori Heywood Floyd, ja tutkimuksen kohteena on myös salaperäinen monoliitti. Käy ilmi, että Dave Bowman on muuttunut tähtilapseksi ja seuraa tapahtumia uudessa muodossaan. Monoliitti aktivoituu uudelleen, ja Jupiterin kohtalo muuttuu ratkaisevasti. Kirjan lopussa ihmiskunnalle välitetään tärkeä viesti: ”Kaikki nämä maailmat ovat teidän – paitsi Europa. Älkää yrittäkö laskeutua sinne.”

## Tyyli ja vastaanotto
Kirja on kirjoitettu selkeällä ja tieteellisellä otteella, ja siinä yhdistyvät tarkka kuvaus ja pohdiskeleva tunnelma. Teos on saanut huomiota uskottavuutensa ja visuaalisen ilmaisunsa vuoksi, ja se oli ehdolla Hugo-palkinnon saajaksi vuonna 1983.

## Lähteet
Orion-luokka (sukellusvene)

**Orion-luokka** oli Ranskan merivoimien kahden sukellusveneen muodostama alusluokka toisessa maailmansodassa.

## Alukset
Alukset tilattiin vuoden 1928 laivasto-ohjelmassa.

## Lähteet
*
*
*

### Viitteet
HAL 9000

**HAL 9000** (tai yksinkertaisesti **HAL** tai **Hal**) on kuvitteellinen tekoälyhahmo ja Avaruusseikkailu-sarjan pääantagonisti. HAL (Heuristically Programmed Algorithmic Computer) esiintyi ensimmäisen kerran vuoden 1968 elokuvassa *[[2001: Avaruusseikkailu (elokuva)|2001: Avaruusseikkailu]]*. HAL 9000 on älykäs tekoälytietokone, joka ohjaa Discovery One -luotaimen järjestelmiä ja on vuorovaikutuksessa aluksen astronautimiehistön kanssa. Vaikka osa HALin laitteistosta näkyy elokuvan loppupuolella, hänet kuvataan enimmäkseen kameran linssinä, jossa on punainen ja keltainen piste, ja tällaisia ​​yksiköitä on sijoitettu ympäri alusta. Douglas Rain ääninäyttelee HAL 9000:n kahdessa Avaruusseikkailu-sarjan elokuvasovituksessa. HAL puhuu pehmeällä, rauhallisella äänellä ja keskustelevalla tavalla ja on ystävällisesti vuorovaikutuksessa miehistön jäsenten David Bowmanin ja Frank Poolen kanssa, kunnes hän alkaa toimia virheellisesti. Elokuvassa HAL aloitti toimintansa 12. tammikuuta 1992 HAL Laboratoriesissa Urbanassa, Illinoisissa, tuotantona numero 3. Aktivointivuosi oli aiemmissa käsikirjoituksissa 1991 ja muuttui vuodeksi 1997 Clarken romaanissa, joka kirjoitettiin ja julkaistiin elokuvan yhteydessä. Discovery One -avaruusalusten järjestelmien ylläpidon lisäksi Jupiterin (tai romaanissa Saturnuksen) planeettojenvälisen lennon aikana HAL osoittaa kykyjä puhesynteesiin, puheentunnistukseen, kasvojentunnistukseen, luonnollisen kielen prosessointiin, huulilta lukemiseen, taiteen arvostamiseen, emotionaalisen käyttäytymisen tulkintaan, automaattiseen päättelyyn, avaruusalusten ohjaamiseen ja tietokoneshakkiin.

## Lähteet
Shannon Woodward

**Shannon Marie Woodward** (s. 17. joulukuuta 1984 Phoenix, Arizona) on yhdysvaltalainen näyttelijä. Hänet tunnetaan mm. Sabrina Collinsin roolista sarjassa *[[Isän tyttö (televisiosarja)|Isän tyttö]]*, Elsie Hughesin roolista sarjassa *[[Westworld]]* ja Di Di Malloyn roolista sarjassa *[[The Riches]]*.

## Elämä ja ura
Woodward syntyi vuonna 1984 Phoenixissa, Arizonassa. Hän muutti lapsena perheensä mukana Floridaan, jossa hän aloitti näyttelemisen. Hän teki ensimmäisen televisioroolinsa 7-vuotiaana sarjassa *[[Clarissa Explains It All]]*, jossa hän näytteli yhdessä jaksossa Missy-nimistä tyttöä. Woodward opiskeli Boca Ratonissa Olympic Heights Community High Schoolissa.

Vuosina 2001–2007 Woodward vieraili useissa televisiosarjoissa, mm. sarjojen *[[Veljemme on nero]]*, *[[Perhe paketissa]]*, *[[Ilman johtolankaa]]*, *[[Todistettavasti syyllinen]]* ja *[[Kova laki: Erikoisyksikkö]]* yhdessä tai muutamassa jaksossa. Vuonna 2005 hän näytteli ensimmäisissä (jos ei oteta huomioon vuoden 1996 *Tornado!*-tv-elokuvaa) elokuvissaan, *[[Man of the House – Kaikkien aikojen kyttäyskeikka|Man of the House]]* ja *[[The Quiet]]*.

Woodward esitti yhtä päärooleista, Di Di Malloyta, sarjassa *[[The Riches]]* (2007–2008). Hänen toinen merkittävä televisioesiintymisensä tapahtui vuosina 2010–2014 *[[Isän tyttö (televisiosarja)|Isän tyttö]]*&nbsp;-sarjassa, jossa hän näytteli Sabrina Collinsia. Woodward esiintyi Elsie Hughesina vuonna 2016 alkaneen *[[Westworld]]in* kahdella ensimmäisellä kaudella.

Woodward oli mukana Katy Perryn vuoden 2012 dokumenttielokuvassa *[[Katy Perry: Part of Me]]*. Hän on kertonut olevansa Perryn hyvä ystävä. Hän on myös esiintynyt Perryn "Hot n Cold"&nbsp;-musiikkivideolla.

Woodward ääninäytteli vuonna 2020 Dinaa *[[The Last of Us Part II]]*&nbsp;-videopelissä, jonka myötä hän pääsi British Academy Games Awards&nbsp;-ehdokkaaksi Sivuosan esittäjä&nbsp;-kategoriassa.

## Valikoitu filmografia

## Lähteet

## Aiheesta muualla

*
Roland Morillot -luokka

**Roland Morillot -luokka** oli Ranskan merivoimien kuuden sukellusveneen muodostama alusluokka, jonka alukset tilattiin hieman ennen toista maailmansotaa. Sotatoimien alkaessa ainoastaan kolmen veneen köli oli laskettu ja lopulta kaikki tilaukset peruutettiin.

## Alukset
Alukset olivat paranneltuja versioita Redoutable-luokasta. Niiden polttoainemäärää oli kasvatettu 85 tonnilla, mikä oli sijoitettu painolastitankkeihin. Polttoainemäärän kasvatuksen jälkeen alusten toimintamatka oli 10&nbsp;000 merimailia 10 solmun nopeudella. Ensimmäinen alus tilattiin 1934. Vuonna 1937 tilattiin toinen ja kolme seuraavaa vuonna 1938. Näiden lisäksi annettiin 1940 tilausvaltuutus kahdeksalle alukselle.

## Lähteet
*
*

### Viitteet
Diane-luokka

**Diane-luokka** voi tarkoittaa seuraavia:

* Diane-luokka, Ranskan laivaston sukellusveneluokka vuodelta 1916
* Diane-luokka, Ranskan laivaston sukellusveneluokka vuodelta 1926.
Émeraude-luokka (sukellusvene, 1938)

**Émeraude-luokka** oli Ranskan merivoimien neljän miinanlaskukykyisen sukellusveneen muodostama alusluokka, jonka alukset tilattiin hieman ennen toista maailmansotaa. Sotatoimien alkaessa ainoastaan yhden veneen köli oli laskettu ja lopulta kaikki tilaukset peruutettiin.

## Alukset
Alukset olivat suurennettuja ja paranneltuja versioita Saphir-luokasta. Niiden toimintamatka oli 5&nbsp;600 merimailia 12 solmun nopeudella. Ensimmäinen alus tilattiin 1937 ja kolme seuraavaa vuonna 1938.

## Lähteet
*
*

### Viitteet
Charismatic Leaders

**Charismatic Leaders** on suomalaisen Wheelin studioalbumi, joka on julkaistu 3. toukokuuta 2024 Inside Out Musicin kautta.

Albumilta julkaistiin kolme singleä: "Empire", "Porcelain" ja "Disciple". "Empire"-kappaleelle julkaistiin myös musiikkivideo. Albumin kappaleet käsittelevät politiikan henkilökultteja. Yhtyeen laulaja-kitaristi James Lascelles kutsuu albumia yhtyeen raskaaksi metallialbumiksi.

## Kappaleet

## Kokoonpano
Yhtyeen kokoonpano:
* James Lascelles: laulu, kitara
* Santeri Saksala: rummut
* Jussi Turunen: kitara

; Lisäksi mukana:
* Mikko Määttä: bassokitara

## Lähteet

## Aiheesta muualla
*
Phénix-luokka

**Phénix-luokka** oli Ranskan merivoimien 13 sukellusveneen muodostama alusluokka, jonka alukset tilattiin hieman ennen toista maailmansotaa. Sotatoimien alkaessa ainoastaan yksi vene oli tilattu. Kaikki tilaukset peruutettiin ennen töiden aloittamista.

## Alukset
Alukset olivat suurennettuja ja paranneltuja versioita Aurore-luokasta. Niiden runkoa oli pidennetty ja varustusta parannettu niin, että niitä voitaisiin käyttää trooppisilla alueilla. Aluksista ensimmäisen, *Phenix*, tilausvaltuutus annettiin vuoden 1939 laivasto-ohjelmassa. Lisäksi 12 aluksen tilausvaltuutus sisältyi vuoden 1940 laivasto-ohjelmaan. Näiden alusten nimiksi varattiin: *Brumaire*, *Floréal*, *Frimaire*, *Fructidor*, *Germinal*, *Messidor*, *Niobe*, *Pluvôise*, *Prairal*, *Thurmidor*, *Vendômaire* ja *Ventôse*.

## Lähteet
*

### Viitteet
Allen (Texas)

**Allen** on kaupunki Texasissa Yhdysvalloissa. Se on noin 110&nbsp;000 asukkaan kaupunki Dallasin–Fort Worthin metropolialueella.

## Historia
Allenin perusti 1870 Houston and Texas Central Railwayn ostaja, ja hän nimesi paikkakunnan Texasin oikeusministerin Ebenezer Allenin mukaan. Tämä oli myös rautateiden edistäjä.

Allenissa oli vuonna 1884 noin 350 asukasta, kolme kirkkoa, koulu, tuolitehdas ja jauhomylly. Texas Traction Companyn rautatie valmistui Alleniin 1908, ja vuonna 1915 asukkaita oli noin 550.

Allen sai 1953 kunnallishallinnon. Silloin siellä oli noin 400 asukasta.
Allenin asukasluku alkoi 1960-luvun lopulla kasvaa nopeasti, minkä taustalla oli Dallasin ja Planon taloudellinen kehittyminen sekä Dallasin kansainvälinen lentoaseman rakentaminen. Allenissa oli vuonna 1970 hieman vajaa 2&nbsp;000 asukasta, kun vuonna 1980 asukkaita oli jo yli 8&nbsp;000, vuonna 1990 yli 18&nbsp;000 ja vuonna 2000 yli 43&nbsp;000.

## Väestö
Allenin väkiluku oli vuonna 2023 Yhdysvaltain väestönlaskentaviraston arvion mukaan 111&nbsp;620. Vuoden 2020 väestönlaskennassa asukkaita oli 104&nbsp;627 ja kymmenen vuotta aiemmin 84&nbsp;246.

Vuonna 2023 Allenin asukkaista 55,7 prosenttia oli valkoisia, 10,6 prosenttia mustia ja 0,3 prosenttia Amerikan alkuperäisasukkaita. Aasialaisten osuus oli 19,6 prosenttia ja latinoiden 11,8 prosenttia. Aasialaisten osuus asukkaista on suuri, sillä Texasissa aasialaisia on noin 6 prosenttia ja Dallasin–Fort Worthin metropolialueella noin 8 prosenttia asukkaista.

## Urheilu
Allenissa toimii kaksi ammattilaispalloiluseuraa, jääkiekkojoukkue Allen Americans ja hallijalkapalloa pelaava Dallas Sidekicks. Kummankin seuran kotihalli on Credit Union of Texas Event Center. Americans perustettiin kaudelle 2009–2010, ja se on voittanut mestaruuksia ECHL-liigassa.

## Lähteet
Petri Halinen

**Petri Halinen** (s. 1960) on suomalainen arkeologi, joka toimii parhaillaan Museoviraston yli-intendenttinä. Halinen väitteli vuonna 2005 filosofian tohtoriksi aiheenaan Lapin esihistoriallinen asutus ja elinkeinot. Halinen toimi Suomen arkeologisen seuran puheenjohtajana vuosina 2011–2012 ja *[[Muinaistutkija]]*-lehden päätoimittajana vuosina 1996–2002.

## Julkaisuja
* *Prehistoric hunters of northernmost Lapland: Settlement patterns and subsistence strategies* (Suomen Muinaismuistoyhdistys, 2005)
* *Johdatus arkeologiaan* (Gaudeamus, 2008, useita kirjoittajia)
* *Saamentutkimus tänään* (Suomalaisen Kirjallisuuden Seura, 2011, useita kirjoittajia)
* *Muinaisuutemme jäljet: Suomen esi- ja varhaishistoria kivikaudelta keskiajalle* (Gaudeamus, 2015, useita kirjoittajia)
* *Lapin arkeologia: Elämän jälkiä kivikaudelta uudelle ajalle* (Gaudeamus, 2025)

## Lähteet
Matti Roth

**Matti Roth** (s. 10. marraskuuta 1993) on suomalainen viihdetaiteilija, radiojuontaja ja jalkapalloerotuomari. Roth oli alun perin mukana vuonna 2014 perustetussa *Blokess*-sisällöntuotantoryhmässä. Blokess-ryhmällä oli vuonna 2025 yli 400&nbsp;000 seuraajaa eri sosiaalisen median kanavissa. Roth toimii Pop FM -radiokanavan juontajana. 

Roth toimii Suomen Palloliiton pääsarjatason jalkapalloerotuomarina. Hän debytoi Suomen korkeimmalla sarjatasolla Veikkausliigassa 2. lokakuuta 2022 ottelussa VPS - HIFK.

## Lähteet
Nälkäpeli: Elonkorjuun sarastus (elokuva)

**Nälkäpeli: Elonkorjuun sarastus** () on vuonna 2026 ensi-iltansa saava Francis Lawrencen ohjaama elokuva, joka perustuu Suzanne Collinsin romaaniin *[[Elonkorjuun sarastus]]*. Se on kuudes elokuva *[[Nälkäpeli (kirjasarja)|Nälkäpeli]]*-kirjasarjaan pohjautuvassa elokuvasarjassa ja alkuperäisen sarjan esiosa. Elokuvan käsikirjoittaa Billy Ray.

Elokuva tapahtuu 24 vuotta ennen ensimmäistä *[[Nälkäpeli (elokuva)|Nälkäpeli]]*-elokuvaa ja 40 vuotta elokuvan *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* jälkeen. Se kertoo 50. Nälkäpelistä, jossa 16-vuotias Haymitch Abernathy kilpailee yhtenä Vyöhykkeen 12 tribuuteista. Alkuperäisessä sarjassa Haymitch on Katniss Everdeenin ja Peeta Mellarkin ohjaaja.

Elokuvan pääosissa ovat Ralph Fiennes, Jesse Plemons, Kelvin Harrison Jr., Kieran Culkin, Elle Fanning, Joseph Zada, Glenn Close, Mckenna Grace, Maya Hawke ja Whitney Peak. Sarjan ensimmäisissä elokuvissa Katnissia näytelleen Jennifer Lawrencen ja Peetaa esittäneen Josh Hutchersonin on vahvistettu palaavan rooleihinsa myös kuudennessa elokuvassa, todennäköisesti etuumakohtauksessa.

## Näyttelijät

## Tuotanto
Tulevasta elokuvasta tiedotettiin ensimmäistä kertaa Collinsin romaanin julkaisupäivänä. Sen ohjaa neljä edellistäkin *Nälkäpeli*-elokuvaa ohjannut Francis Lawrence ja tuottavat Color Forcen nimissä Nina Jacobson ja Brad Simpson, jotka ovat tuottaneet myös muut elokuvasarjan osat. *Nälkäpeli: Elonkorjuun sarastus* -elokuvan kuvaukset alkoivat heinäkuussa 2025.

## Lähteet

## Aiheesta muualla
* 
* *[https://thehungergames.fandom.com/wiki/The_Hunger_Games:_Sunrise_on_the_Reaping The Hunger Games: Sunrise on the Reaping]* The Hunger Games Wikissä